ખંભાત તાલુકાના જલસણ ગામમાં ઉપસરપંચે ગામના સરપંચને સ્ટ્રીટ લાઈટ ચાલુ કરવા બાબતે જણાવતા ઉશ્કેરાયેલા સરપંચ સહિત ૨૦૦ માણસોના ટોળાંએ ઉપસરપંચના ઘર પર હુમલો કરી છુટા પથ્થરો મારી બારી બારણાના કાચ તોડી નાખી નુકશાન કરી જાનથી મારી નાંખવાની ધમકીઓ આપતા જયારે સામાપક્ષે ઉપસરપંચે સરપંચની ફેંટ પકડી ગડદાપાટુનો મારમારી ધમકીઓ આપતા આ બનાવ અંગે ખંભાત રૂરલ પોલીસે સરપંચ સહિત ૨૦૦ માણસોના ટોળા તથા ઉપસરપંચ અને તેમના પુત્ર વિરૂધ્ધ સામસામે ગુનો નોંધી વધુ તપાસ હાથ ધરી છે.